《赠雷殿直》
宋代·石恪

衡阳去此正三年，一路程途甚坦然。深邃门墙三楚外，

清风池馆五峰前。西边市井来商客，东岸汀洲簇钓船。

公退只应无别事，朱陵后洞看神仙。

作者简介：成都郫人，字子专。性滑稽，有口辩。虽博综儒学，志唯好画。工画佛道人物，始师张南本，后笔画纵逸，不专规矩。太祖乾德三年孟蜀平，至汴京，被旨画相国寺壁，授以画院之职，不就，坚请还蜀，许之。